# WG_positive_40mm

# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **Teitl**  | **Dyfarniad Cyflog Athrawon 2023** |
| **DYDDIAD**  | **05 Hydref 2023** |
| **GAN** | **Jeremy Miles AS, Gweinidog y Gymraeg ac Addysg**  |

Yn dilyn trafodaethau ag undebau a Chymdeithas Llywodraeth Leol Cymru yn gynharach eleni, cyflwynodd Llywodraeth Cymru gynnig cyflog gwell i athrawon a phenaethiaid.

Ar gyfer blwyddyn academaidd 2023/24, roedd y cynnig diwygiedig yn cynnwys codiad cyflog o 5% yn ogystal ag eglurhad pellach o delerau ac amodau athrawon. Caiff y dyfarniad cyflog ei ôl-ddyddio i 1 Medi 2023. A'r cyflogwyr fydd yn gyfrifol am bennu amseriad gweithredu'r dyfarniad.

O ganlyniad, heddiw byddaf yn gwneud Gorchymyn Cyflog ac Amodau Athrawon Ysgol (Rhif 2) (Cymru) 2023 sy'n rhoi effaith i adran 2 o [Ddogfen Cyflog ac Amodau Athrawon Ysgol (Cymru) 2022](https://eur01.safelinks.protection.outlook.com/?url=https%3A%2F%2Fwww.llyw.cymru%2Fdogfen-cyflog-ac-amodau-athrawon-ysgol-cymru-2022-diwygiedig-medi-2023&data=05%7C01%7CJames.Oxenham%40gov.wales%7C6ca62aeddb494924550608dbc58fc5b5%7Ca2cc36c592804ae78887d06dab89216b%7C0%7C0%7C638320993515983920%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=Q0GsY0g%2BW29sWBGD%2BAgV5JrOsLJj8ZyWpKdTjoPBy%2BI%3D&reserved=0) a chanllawiau ar gyflog ac amodau athrawon ysgol (diwygiedig) – Medi 2023, ac adran 2 o [Ddogfen Cyflog ac Amodau Athrawon Ysgol (Cymru) 2023](https://eur01.safelinks.protection.outlook.com/?url=https%3A%2F%2Fwww.llyw.cymru%2Fdogfen-cyflog-ac-amodau-athrawon-ysgol-cymru-2023&data=05%7C01%7CJames.Oxenham%40gov.wales%7C6ca62aeddb494924550608dbc58fc5b5%7Ca2cc36c592804ae78887d06dab89216b%7C0%7C0%7C638320993515827649%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=xqgaosXepFoN9xp3Jk3ud6twAvG3%2FAAb1EX0q%2B0QOk4%3D&reserved=0) a chanllawiau ar gyflog ac amodau athrawon ysgol.

Mae'r Gorchymyn sy'n cael ei wneud heddiw hefyd yn caniatáu ychydig o welliant i'r fethodoleg a ddefnyddir i gyfrifo'r cyfandaliad heb fod yn gyfunedig sy'n daladwy yn 2022/23. Roedd rhanddeiliaid wedi codi'r mater ynglŷn â'r ffordd y cyfrifwyd y cyfandaliad, ac y byddai dull symlach yn decach ac yn fwy tryloyw. Er mai dim ond llai na £1 fydd y swm ychwanegol sy'n daladwy o dan y fethodoleg ddiwygiedig i'r rhan fwyaf o athrawon, rwy'n cytuno ei bod yn bwysig ein bod yn anelu at gael tegwch a thryloywder. Felly, rwy wedi cytuno i ddiwygio taliad untro y llynedd lle bo hynny'n briodol.

Hoffwn ddiolch unwaith eto i bawb a gymerodd ran yn y trafodaethau adeiladol hyn. Rwy'n croesawu'r cyfle i barhau i gydweithio â rhanddeiliaid ar adolygiad cynhwysfawr o strwythur cyflog ac amodau athrawon ac arweinwyr ysgolion, yn ogystal â mynd i'r afael â phryderon ynghylch telerau ac amodau cyfredol.